《和罗昌逢千叶桃》
元代·刘诜

闰赢首增春，朔霁久连望。梅残不留玉，桃盛忽成障。

异姿夺众妍，姝萼同一状。重□杂裼袭，叠綵迷下上。

泪明露借光，影堕日分漾。纷披竞年华，剪刻费天匠。

先生被花恼，书罢时亦访。亭空昼无人，山鸟立幽桁。

横波绕碧带，老树入古像。同游无前度，得句有孤倡。

仙源谁与期，微风起衣浪。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。